Informácia o priebežnom plnení úlohy B.18 z Uznesenia vlády SR č. 609 z vecného hľadiska (technické náležitosti, procesy) a časového hľadiska za informačné systémy v gescii Ministerstva financií SR


Plnenie úlohy z vecného hľadiska (technické náležitosti, procesy) a časového hľadiska je spracované za jednotlivé informačné systémy v gescii Ministerstva financií SR v štruktúre odpovedí na otázky zaslané listom pána podpredsedu vlády SR pre investície Ľubomíra Vážneho, č. 960/107312015/KPPVI zo dňa 05. 03. 2015.

Register účtovných závierok (IS RÚZ)
1. IS Registra účtovných závierok (IS RÚZ) obsahuje údaje o účtovných závierkach vo verejnej a neverejnej časti v zmysle požiadavky zaslanej e-mailom zo dňa 22. 12. 2014 odborom ITMS sekcie centrálny koordinačný orgán ÚV SR (ďalej len CKO). Predmetom požiadavky je zasielanie vyšpecifikovaných údajov z RÚZ, nie hodnotenie údajov na účely používania ITSM (posudzovanie podniku v ťažkostiach).
2. IS RÚZ je nasadený v produkčnej prevádzke.
3. IS RÚZ má automatizované rozhranie API na sťahovanie údajov z verejnej časti RÚZ. Na základe splnenia požadovaných kritérií je k dispozícii možnosť manuálneho prístupu s funkciou sťahovania údajov z neverejnej časti vo formáte CSV.
4. Integračné rozhranie poskytuje už v súčasnosti údaje o účtovných závierkach z verejnej časti RÚZ a formou manuálneho prístupu aj z neverejnej časti vo formáte CSV. Na základe diskusií s Úradom vlády SR, sekciou centrálneho koordinačného orgánu, je v prípade potreby možnosť dopracovať v IS RÚZ automatizované rozhranie API aj k neverejnej časti RÚZ (zmenové konanie na strane RÚZ a vybudovanie priamej linky v rámci DataCentra, kde sú obidva IS uložené).
5. IS RÚZ má integračné rozhranie pre potreby ITMS 2014+ (viď. odpoveď k bodu 3 a 4).
6. Za správnosť údajov v IS RÚZ zodpovedá samotný subjekt, ktorý deklaruje správnosť, úplnosť a vierohodnosť týchto údajov pri predkladaní ÚZ na FS (subjekty súkromného sektora) alebo do systému Štátnej pokladnice (za subjekty verejného sektora). Podľa zákona č. 305/2013 Z. z. o e-Governmente nie je RÚZ referenčným registrom. 
Z časového hľadiska je možné riešiť integráciu RÚZ a ITSM2014+ ihneď za verejnú časť údajov RÚZ, prípadné doplnenie aj neverejnej časti RÚZ do scope rozšírenia zasielania dát si vyžiada dopracovanie, ktorého harmonogram zatiaľ nebol stanovený.


Centrálny elektronický databázový informačný systém (CEDIS)
1. CEDIS obsahuje plán auditov a správy z auditov, v zmysle požiadavky zaslanej e-mailom zo dňa 22. 12. 2014 odborom ITMS sekcie centrálny koordinačný orgán ÚV SR (ďalej len CKO). Orgán auditu poskytne prostredníctvom pripravovaného integračného rozhrania medzi ITMS2014+ a CEDIS na splnenie úlohy B.5 z predmetného uznesenia vlády SR č. 609/2014 zobrazovanie a pravidelnú aktualizáciu len ročného plánu vládnych auditov vzťahujúcich sa na Európske štrukturálne a investičné fondy 2014 - 2020. Správy z vládnych auditov a identifikované nedostatky budú k dispozícii v Ústrednom portáli verejnej správy, ktorý od 01.01.2016 plánuje orgán auditu využívať na zabezpečenie elektronickej výmeny informácií medzi orgánom auditu a prijímateľmi v rámci Európskych štrukturálnych a investičných fondov v novom programovom období 2014 - 2020.
2. CEDIS je nasadený v produkčnej prevádzke. 
3. CEDIS nemá vytvorené integračné rozhranie s ITMS2014+. Sekcia auditu a kontroly MF SR žiadala od CKO návrh technických parametrov rozhrania a požadovanej štruktúry dát viackrát, konkrétne e-mailami zo dňa 03. 12. 2014, 26. 02. 2015 a 11. 03. 2015. Dňa 24. 03. 2015 bola sekcii auditu a kontroly MF SR z CKO doručená odpoveď s navrhovaným spôsobom komunikácie prostredníctvom webservisov. V nadväznosti na to sekcia auditu a kontroly MF SR začala pripravovať nastavenie technických parametrov rozhrania prostredníctvom webservisov v súčinnosti s dodávateľom systému CEDIS. K tejto problematike sa v prípade potreby v priebehu apríla 2015 uskutočnia analytické stretnutia medzi zástupcami sekcie auditu a kontroly MF SR a CKO tak, aby bol dodržaný termín 30. 06. 2015 na splnenie úlohy v zmysle bodu B.5 uznesenia vlády SR č. 609 z 26. 11. 2014 – tzn. zobrazovanie a pravidelná aktualizácia plánu vládnych auditov vzťahujúcich sa na Európske štrukturálne a investičné fondy 2014 - 2020 v systéme ITMS2014+.
4. V nadväznosti na odpoveď k bodu 3,  CEDIS nemá vytvorené integračné rozhranie s ITMS2014+. 
5. CEDIS plánuje vytvoriť integračné rozhranie s ITMS 2014+ v zmysle bodu B.5. uznesenia vlády SR č. 609 z 26. 11. 2014 (viď. odpoveď k bodu 3). Pre vytvorenie integračného rozhrania pre komunikáciu s prijímateľmi plánuje sekcia auditu a kontroly MF SR využívať Ústredný portál verejnej správy (viď. odpoveď k bodu 1).
6. V prípade nevysporiadania neoprávnených výdavkov do dňa ukončenia vládneho auditu sú správy z vládnych auditov predkladané správnym orgánom na ďalšie konanie. V prípade, ak elektronické verzie správ z vládnych auditov budú akceptované správnymi orgánmi, tak budú používané na právne účely.
Z časového hľadiska je možné riešiť integráciu CEDIS a ITMS2014+ po uzatvorení pripravovanej zmluvy o podpore produktívnej prevádzky CEDIS s dodávateľom.



Daňový informačný systém (ISFS-DS)
1. Daňový informačný systém obsahuje primárne údaje, ktorými sú daňové nedoplatky a sekundárne údaje, ktorými sú údaje o subjekte – platiteľ DPH a identifikačné číslo daňového subjektu. IS v súčasnosti neobsahuje overenie čísla účtovných dokladov.
2. ISFS – DS bol nasadený do produkčnej prevádzky 02. 03. 2015. Integračné rozhranie  na ITMS+ nie je realizované. Z tohto dôvodu bude požiadané o opätovné spoločné definovanie integračného rozhrania ISFS-SD a ITMS+. Na jeho základe bude vypracovaná požiadavka na zmenu ISFS-SD a dopadová analýza.
3. Integračné rozhranie na ITMS+ nie je k dispozícii. Harmonogram bude definovaný po zadaní požiadavky na zmenu a vypracovaní dopadovej analýzy.
4. Detailné dátové rozhranie nie je špecifikované, t.j. integračné rozhranie nie je implementované. Harmonogram bude definovaný po zadaní požiadavky na zmenu a vypracovaní dopadovej analýzy.
5. [bookmark: _GoBack]Zverejnené zoznamy sú  v zmysle §52 ods. 1 písm. a) zákona 563/2009 Z. z.  o správe daní a o zmene a doplnení niektorých zákonov. Finančné riaditeľstvo vypracúva zoznamy daňových dlžníkov podľa stavu k 31. 12. predchádzajúceho roka, u ktorých úhrnná výška daňových nedoplatkov presiahla u fyzickej osoby 17 000,- eur a u právnickej osoby 170 000,- eur a nezaniklo právo na ich vymáhanie.
6. Údaje uvedené v bode 5 nie je možné využiť na právne účely, avšak je možné vykonať legislatívnu analýzu.
Z časového hľadiska je možné riešiť integráciu ISFS-SD a ITMS2014+ na základe požiadavky na definovanie integračného rozhrania a vypracovania požiadavky na zmenu a dopadovej analýzy.
